સેમિફાઇનલમાં રફેલ નડાલનો સામનો આર્જેન્ટિનાના જુઆન માર્ટિન ડેલ પોટ્રો સામે થશે જેણે અન્ય એક ક્વાર્ટર ફાઇનલમાં અમેરિકાના જ્હોન ઇસનેરને ૬-૭, ૬-૩, ૭-૬, ૬-૨થી વિજય મેળવ્યો હતો. પોતાના ઘરેલુ ગ્રાન્ડ સ્લેમમાં પ્રથમ વાર ક્વાર્ટર ફાઇનલમાં રમી રહેલી ઇસ્નેરે પ્રથમ સેટ જીતી લીધો હતો પરંતુ ડેલ પોટ્રોએ ત્રણ કલાક ૩૧ મિનિટ સુધી ચાલેલી મેચમાં બાકીના ત્રણ સેટ જીતી સેમિમાં સ્થાન બનાવ્યું હતું. ૨૦૦૯ના યુએસ ઓપન ચેમ્પિયન ડેલ પોટ્રોએ સતત બીજી વખત યુએસ ઓપનની સેમિમાં પ્રવેશ મેળવ્યો હતો. ડેલ પોટ્રોએ મેચમાં ૪૯ વિનર્સ લગાવ્યા હતા. ડેલ પોટ્રોએ આ સાથે યુએસ ઓપનમાં જીત-હારનો રેકોર્ડ ૩૪-૮ કરી દીધો છે જ્યારે ઇસ્નેર સામે તેનો જીતનો રેકોર્ડ ૮-૪ થઈ ગયો છે.